Title: ประกาศกระทรวงมหาดไทย เรื่อง การยกเว้นค่าธรรมเนียมการตรวจลงตราประเภทนักท่องเที่ยวแก่บุคคลซึ่งถือหนังสือเดินทางจีน และถือหนังสือเดินทางจีนไทเปเป็นการชั่วคราว

ประกาศกระทรวงมหาดไทย

ประกาศกระทรวงมหาดไทย
เรื่อง
การยกเว้นค่าธรรมเนียมการตรวจลงตราประเภทนักท่องเที่ยวแก่บุคคลซึ่งถือหนังสือเดินทางจีน
และถือหนังสือเดินทางจีนไทเปเป็นการชั่วคราว

โดยที่เป็นการสมควรอนุญาตให้บุคคลซึ่งถือหนังสือเดินทางจีนและถือหนังสือเดินทางจีนไทเปที่ประสงค์จะเดินทางเข้ามาอยู่ในราชอาณาจักรเพื่อการท่องเที่ยวได้รับการยกเว้นค่าธรรมเนียมการตรวจลงตราเป็นการชั่วคราว
เพื่อเป็นการส่งเสริมการท่องเที่ยวและช่วยเหลือผู้ประกอบการธุรกิจท่องเที่ยว

อาศัยอำนาจตามความในมาตรา ๕ แห่งพระราชบัญญัติคนเข้าเมือง พ.ศ. ๒๕๒๒
ซึ่งแก้ไขเพิ่มเติมโดยประกาศคณะรักษาความสงบแห่งชาติ ฉบับที่ ๘๗/๒๕๕๗ ลงวันที่ ๑๐
กรกฎาคม พุทธศักราช ๒๕๕๗ เรื่อง
การแก้ไขเพิ่มเติมผู้รักษาการตามกฎหมายที่เกี่ยวข้องกับอำนาจหน้าที่ของเจ้าพนักงานตำรวจ
และมาตรา ๑๗ แห่งพระราชบัญญัติคนเข้าเมือง พ.ศ. ๒๕๒๒ รัฐมนตรีว่าการกระทรวงมหาดไทยโดยอนุมัติของหัวหน้าคณะรักษาความสงบแห่งชาติในฐานะเป็นผู้ใช้อำนาจนายกรัฐมนตรีและคณะรัฐมนตรีตามมาตรา
๔๓ วรรคสอง ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗
เมื่อวันที่ ๒๒ กรกฎาคม ๒๕๕๗ จึงออกประกาศไว้ ดังต่อไปนี้

ข้อ ๑  ให้บุคคลซึ่งถือหนังสือเดินทางจีนและถือหนังสือเดินทางจีนไทเปซึ่งประสงค์จะเข้ามาในราชอาณาจักรเพื่อการท่องเที่ยวได้รับการยกเว้นค่าธรรมเนียมการตรวจลงตราประเภทนักท่องเที่ยว

ข้อ ๒[๑]  ประกาศนี้ให้มีผลใช้บังคับสามเดือนนับแต่วันถัดจากวันประกาศในราชกิจจานุเบกษา
เป็นต้นไป

ประกาศ
ณ วันที่ ๗ สิงหาคม พ.ศ. ๒๕๕๗
พลเอก
ประยุทธ์  จันทร์โอชา
หัวหน้าคณะรักษาความสงบแห่งชาติ
ในฐานะผู้ใช้อำนาจนายกรัฐมนตรีและคณะรัฐมนตรี

วิบูลย์
 สงวนพงศ์
ปลัดกระทรวงมหาดไทย
ปฏิบัติราชการแทน
รัฐมนตรีว่าการกระทรวงมหาดไทย

ปริยานุช/ผู้จัดทำ
๑๘ สิงหาคม
๒๕๕๗

วันทิตา/ผู้ตรวจ
๑๘ สิงหาคม
๒๕๕๗

[๑] ราชกิจจานุเบกษา
เล่ม ๑๓๑/ตอนพิเศษ ๑๕๐ ง/หน้า ๒/๘ สิงหาคม ๒๕๕๗